Αγαπητές κυρίες/ αγαπητοί κύριοι, καλησπέρα σας

Θα θέλαμε να σας ενημερώσουμε για το **Project Future**, το πρόγραμμα κοινωνικής υπευθυνότητας της Τράπεζας Πειραιώς.

Μετά την επιτυχή ολοκλήρωση του πρώτου και του δεύτερου κύκλου του Project Future, ξεκινάει στις **2 Οκτωβρίου** ο τρίτος κύκλος του προγράμματος, που συνδέει την τριτοβάθμια εκπαίδευση με την αγορά εργασίας και δίνει τη δυνατότητα σε νέους πτυχιούχους έως 29 ετών να εκπαιδευτούν σε τομείς αιχμής και να αποκτήσουν χρήσιμα εφόδια. Δέσμευση της Τράπεζας Πειραιώς είναι να πραγματοποιούνται σε ετήσια βάση δύο κύκλοι του προγράμματος, ώστε να υποστηρίζονται ουσιαστικά και με συνέπεια οι νέοι της χώρας. Επιπλέον, από τον κύκλο αυτό και στο εξής, το Project Future θα πραγματοποιείται και στη Θεσσαλονίκη.

Οι νέοι πτυχιούχοι που συμμετείχαν στους δύο προηγούμενους κύκλους του Project Future, εισέρχονται ήδη στην αγορά εργασίας, καθώς μετά την ολοκλήρωση των εκπαιδεύσεων πραγματοποιούνται συνεντεύξεις υποψηφίων σε επιχειρήσεις που μετέχουν στο πρόγραμμα και έχουν αρχίσει οι προσλήψεις.

**Το Project Future υλοποιείται από την Τράπεζα Πειραιώς σε συνεργασία με το ReGeneration Academy**.

Ενώνοντας τις δυνάμεις τους με τις **Google**, **Facebook**, **Code.Hub**, το **Κέντρο Βιώσιμης Επιχειρηματικότητας Εξέλιξη** του Ομίλου Πειραιώς στην Αθήνα, την **Αμερικάνικη Γεωργική Σχολή στη Θεσσαλονίκη**, δίνουν την ευκαιρία σε νέους πτυχιούχους να εξειδικευτούν στους σύγχρονους τομείς εκπαίδευσης: **JavaScript, Supply Chain Management, Digital Marketing και Data Science**. Κατά τη διάρκεια του προγράμματος θα εκπαιδευτούν συνολικά 1.200 νέοι, ενώ 330 επιτυχόντες θα παρακολουθήσουν στη συνέχεια ένα από τα τρία πεδία εξειδίκευσης.

Το πρόγραμμα απευθύνεται στους **αποφοίτους ελληνικών ή ξένων σχολών τριτοβάθμιας εκπαίδευσης (ΑΕΙ/ΤΕΙ/κολλέγιο), έως 29 ετών**.

Το **προφίλ των υποψηφίων**, σε γενικές γραμμές, είναι:

**Java**: Απόφοιτοι σχολών

Πληροφορικής και Τηλεπικοινωνιών

Ηλεκτρολόγων και Ηλεκτρονικών Μηχανικών

Μηχανικών Η/Υ

Ψηφιακών Συστημάτων

Web Developers

**Data Science**: Απόφοιτοι σχολών

Πληροφορικής

Ηλεκτρολόγων Μηχανικών Η/Υ

Στατιστικής & Μαθηματικών

Οικονομικών Σπουδών

**Digital Marketing**: Απόφοιτοι σχολών

Οικονομικών Σπουδών

Πληροφορικής

Ηλεκτρολόγων Μηχανικών Η/Υ

Μάρκετινγκ

Διοίκησης Επιχειρήσεων

**Supply Chain** : Ακόμα δεν γνωρίζουμε το ακριβές profile των κατάλληλων υποψηφίων για τον συγκεκριμένο πυλώνα εκπαίδευσης, αλλά σίγουρα μπορούμε να πούμε ότι είναι κατάλληλο για νέους πτυχιούχος στον τομέα των Οικονομικών, Διοίκησης Επιχειρήσεων κ.λπ.

Ωστόσο, δεν θα μπορούσαμε να αποκλείσουμε τη συμμετοχή πτυχιούχων άλλων σχολών, εφόσον επιτύχουν στη διαδικασία αξιολόγησης.

Η Τράπεζα Πειραιώς, με το πρόγραμμα Project Future, στέκεται υπεύθυνα δίπλα στους νέους, παρέχοντας τα εφόδια που θα συμβάλλουν στη δυναμική τους ένταξη στην αγορά εργασίας και στην επαγγελματική και προσωπική τους ανέλιξη. Είμαστε στη διάθεσή σας να διερευνήσουμε  τους τρόπους επικοινωνίας του προγράμματος Project Future στους νέους πτυχιούχους και να μας προτείνετε αυτούς που εσείς θεωρείτε καταλληλότερους.

Γενικές πληροφορίες για το πρόγραμμα θα βρείτε την ιστοσελίδα [**projectfuture.gr**](https://www.projectfuture.gr/). Το περιεχόμενο αφορά στους προηγούμενους κύκλους, όμως πολύ σύντομα θα περιλαμβάνει τον επίκαιρο κύκλο.

Παραμένω στη διάθεσή σας για οτιδήποτε χρειαστείτε.

Με εκτίμηση,

**Αγγελική Μυλωνά**Group Marketing, Customer Experience & Loyalty

Όμιλος Τράπεζας Πειραιώς